hu ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de en fr sv en fr fr de fr es nb fr de en en sv de bg ky uk myv ky ky ky ky ky ky ky ky ky ky ky ky ky ru ky ky ky uk ky kk ky ky uk ky ky ky ky bg ky ky ky ky uk ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
12-майда Филиппиндер өлкө­сүнүн Себу шаарында Азия футбол конфедерациясынын президентинин Кубогунун мыктыларды тандоо мелдештери соңуна чыкты. Бул күнү "Дордой" футбол клубу Филиппиндер өлкөсүнүн чемпиону "Глобал" командасы менен ойноду. Жыйынтыгында филиппиндерди "дордойчулар" 6:1 эсебинде утуп, финалдык оюндарга жолун ачты. Бул жеңиш тууралуу Филиппинден "Дордой" клубунун президенти Аскар Салымбеков билдирип, чабуулчу Мирлан Мурзаев - "мыкты оюнчу" аталганын айтып берди. 8-майда Пакистандын чемпиону "КРЛ" командасы менен алгачкы оюнда 1:1 эсебинде тең чыккан. 10-майда "дордойчулардын" атаандашы Бутандын чемпиону "Йездин" командасы болуп, аларды ири эсеп - 9:0 менен утуп алышкан эле. "Дордой" менен бирдей 7 упай топтоого жетишкен Пакистандын чемпиону "КРЛ" командасы да финалдык оюндарга катышмакчы.
Футбол федерациясынын басма сөз катчысы Канат Асеновдун айтымында, "Дордой" клубунун финалдык топтогу негизги атаандаштары Түркмөнстан жана Пакистандын командалары болот. Ошентсе дагы алар баш байге үчүн аракет кылат.
АФК президентинин кубогу­нун мыктыларды иргеп алуу бет­тешүүлөрүндө 12 команда күч сынашты. Бул ирет Тажикстандын командасы Азия кубогунда ойноого укук алгандыктан, алардын ордуна филиппиндер ойноду. 12 команда үч топко бөлүнүп, мыктылары иргелип, 6 команда финалдык беттешүүлөргө катышмак болду. Мыктыларды иргеп алуу таймаштары 2-майдан 12-майга чейин өткөрүлдү.
А тобунда Непал, Тайбэй, Монголия жана Бангладеш өлкө­лө­рүнүн чемпиондору атаандашып, алардан непалдык жана монголиялык футболчулар айырмаланды. С тобунда болсо Камбожа, Палестина, Түркмөнстан жана Шри-Ланка мамлекеттеринин футболчулары беттешти. Жыйынтыгында Түркмөнстан менен Палестина командалары финалдык беттешүүлөргө катышмак болду. "Дордой" футбол клубу В тобунда 7 упай менен лидер болушканын эсиңиздерге сала кетейин.
Футзал бирикмесинин жетекчиси Ырыскелди Мусаевдин пикиринде, бул ирет "Дордой" клубу өз тобунда лидер болгону менен чабал командаларга туш келди.
Футбол боюнча өлкөгө эмгек сиңирген машыктыруучу, Кыргызстандын дене тарбия жана спортуна эмгек сиңирген кызматкер Бообек Кадыркуловдун пикиринде, "Дордой" клубу Азиядагы эң начар командаларды утканы менен өздөрүнүн деңгээли да төмөндөп кеткен.
- Бул өнүгүп келаткан өлкө­лөр­дүн чемпион командаларынын арасындагы мелдеш. Азияда футболдун деңгээлин көтөрүүгө, таасирин арттырууга багытталган үчүнчү баскычтагы турнир. Ушул турнирде жаңы уюшулган атаандаштарынан утулуп, алдыга чыкпай калуу - уят иш. Быйылкы атаандаштарынын деле деңгээли төмөн экен. Тилекке каршы, "Дордой" командасы 2010-жылы финалда атаандашы мьянмалык футболчуларга утулуп калган. Ал эми былтыр иргеп алуу мелдештеринде эле утулуп, финалдык топко кирбей калган. Бутан менен Филиппиндерди утканын чоң жеңиш деп айтууга болбойт, -дейт Бообек Кадыркулов.
Кыргызстандын футбол боюнча сегиз жолку чемпиону "Дордой" командасы ушуну менен Азия футбол конфедерациясынын президентинин Кубогуна сегизинчи жолу удаасы менен катышкан бирден бир команда болуп саналат.
"Дордой" командасы 2006-2007-жылдарда Азия футбол конфе­дера­циясынын президентинин Кубогун эки жолу утуп, баш байге алган. Ошондой эле, "дордойчулар" төрт ирет финалда утулуп, 2005, 2008, 2009-2010-жылдары экинчи орунду ээлеп, күмүш байгелүү болгон.
Биринчи орунду ээлеген командага 50 миң доллар жана күмүш кубок сыйлык катары тапшырылып келатат.
Азия футбол конфедерациясынын президентинин Кубогунун финалдык оюндары быйыл сентябрда өтөт. Бирок кайсы өлкөдө болоору али тактала элек. "Дордой" футбол клубунун президенти Аскар Салымбеков финалдык беттешүүлөрдү Бишкекте өткөрүү демилгесин көтөрүүдө. Бул сунушту АФК колдойбу же жокпу, азырынча белгисиз.
Генерал Иван Панфиловдун урматына
9-майда Бишкекте генерал Иван Панфиловду эскерүүгө арналган грек-рим күрөшүнөн эл аралык турнир жыйынтыкталды. Эки күнгө созулган мелдеште Кыргызстан, Казакстан, Тажикстан жана Түштүк Кореянын үч жүздөн ашуун балбаны күч сынашты. Жыйынтыгында 8 салмак боюнча биринчи орундардын баарын кыргыз балбандары утуп алышты. Жеңил салмактарда баш байгени Бишкектин "Бүркүт" спорт клубунун балбаны Илхамжан Иминов менен Ленинск айылынан Абсамат Абдыкалыков утту. 60 кг салмакта Дене тарбия, спорт академиясынын студенти Шухрат Сайтазимов, 66 кг. салмакта Канат Бегалиевдин аталаш тууганы Аскар Бегалиев, 74 кг салмакта "Эмгек резерви" коомунун өкүлү Бекбол Жапаралиев, 84 кг салмакта Шералы Сыдыков атындагы олимпиадалык резерв окуу жайынын окуучусу Бексултан Эгембердиев, 96 кг салмакта жоокер Аман Токтогонов биринчи орундарды камсыз кылышты. 120 кг салмакта бишкектик Габит Айдарбеков баш байгенин ээси болду.
Эл аралык калыс Нуржан Сейитбековдун айтымында, быйыл Түштүк Кореядан дагы балбандар келип, турнирдин деңгээли жогору болду. Бул турнир быйыл 53-ирет өткөрүлдү. Мелдеш учурунда Кыргызстанды дүйнөгө тааныткан балбандардын тушоосун кесип, чоң спортко жолун ачкан эле. Бул ирет өлкө намысын келечегинен үмүткөр кылган жаш балбандар коргоп жатат.
Ошентип, Кыргызстан Азияга, дүйнөгө грек-рим күрөшү менен таанылып келатат. Бээжин олимпиадасынын күмүш жана коло байге ээлери Канат Бегалиев менен Руслан Түмөнбаев, Азия оюндарынын чемпиону Данияр Көбөновдун ордун басчу жаш балбандар cындан өттү.
6-майдан 11-майга чейин Бишкекте Кыргызстандын футзал машыктыруучулары жана футбол калыстары үчүн семинар-кеңешме болуп, ФИФАнын адистери кыргызстандыктарга сабак өттү. ФИФАнын адиси, ирандык Хоссейин Шамс өлкө аймагынан тандалган футзалдын 30 машыктыруучусуна усулдук жана практикалык кеп-кеңештерин берди.
Ошондой эле, Кыргызстандын 35 футбол калысы үчүн ФИФАнын атайын окуусу бир жумага созулду. Калыстар үчүн практикалык жана теориялык сабактарды ФИФАнын адистери Мухисин Арифф, Фархад Абдуллаев жана Ганесим Маниам өткөрүп, акырында калыстар сынак тапшырды. Бул тууралуу федерациянын басма сөз катчысы Канат Асенов маалымдады.
Кыргыз бокс чеберлери Казакстандын Шымкент шаарынан олжолуу келди. Фарух Шаназаровду эскерүү мелдешине Кыргызстан, Өзбекстан, Тажикстан, Орусия жана Казакстандын жүз элүүдөй спортчусу катышты. Мында кыргызстандык 9 мушкер катышып, төртөө байгелүү орунду ээледи. Бул ийгилик тууралуу башкы устат Адылхан Бекболотов маалымадады. Ошентип, кыргыздын жаш жигиттери дүйнө, Олимпиаданы уткан казактарга теңата болуп, алар менен таймашуудан жалтанбай, байге ала баштады.
54 кг салмакта Бекжан Иличбек уулу финалга жетип, күмүш медаль тагынды.
Абдрахман Абдурахманов ( 46 кг), Токтосун уулу Бекбосун (66 кг) жана Заман Кадиев ( 80 кг) үчүнчү орундарды камсыз кылды.
Грекиядагы дүйнөлүк акыл таймашы
Бул күндөрү Грекиянын Халкидики шаарында мектеп окуучулар арасында шахмат боюнча дүйнө биринчилиги өтүүдө. Мында 42 өлкөнүн беш жүздөн ашуун жаш шахматчылары акыл таймашына катышууда. Кыргызстандык 8 жаш шахматчыны белгилүү устат, эл аралык спорт чебери Бактыгүл Тиленбаева жетектеп барды. Жети жашка чейинки жеткинчектерден Азия чемпионатынын коло байге ээси, бишкектик Артур Соломко эки оюнда тең утуп, 48 атаандашынан азырынча 9-орунда келатат. Алты жаштагы Элдияр Орозбаев менен Атай Алыбаев бирден утушка ээ. 15 жаштагы Айдар Кененбаев да өлкө намысын коргоп жатат.
Кыздардан 9 жаштагы Азалия Мирлан кызы эки оюнда утуп, учурда 9-орунда.
Азырынча 11 жаштагы Дарья Ли, 15 жаштагы Элина Самудин жана 17 жаштагы Диана Өмүрбекова жоон ортодон жогору көрсөткүчтөргө ээ. Акыл таймашынын жеңүүчүлөрү 19-майда аныкталат.
10-майдан бери Венгриянын Сегеде шаарында гребля калак кайык жарыштары боюнча дүйнө кубогунун биринчи этабы өтүп жатат. Мында алтымыштан ашык өлкөнүн тандалган спортчулары мөрөй талашууда. Кыргызстандын намысын 16-Азия оюндарынын коло байге ээси Александр Пароль баштаган 4 жигит коргоодо. Дүйнө кубогунун мелдештери 14-майда жыйынтыкталды.
Орусиянын Самара шаарында жекеме жеке таймаш боюнча Шериктеш өлкөлөрдүн биринчилиги аяктады. Мында Кыргызстан, Казакстан, Белорусия, Тажикстан жана Орусиянын тандалган жоокер спортчулары күч сынашты. Жыйынтыгында командалык баш байгени орусиялыктар утса, кыргызстандык жигиттер экинчи орунду ээледи. Үчүнчү орун казактарга ыйгарылды. Эмки 2014-жылкы Шериктеш өлкөлөр биринчилиги Кыргызстанда өтөт.
Кабыл МАКЕШОВ, спорттук баяндамачы